Hrkanje često simptom apneje
Hrkanje može često da bude znak opstruktivne apneje ili poremećaja sna koji može da ima ozbiljne posledice po zdravlje
Raspitajte se... Veoma mali broj ljudi će da prizna da hrče. Ipak, 45 odsto odrasle populacije na svetu hrče povremeno, dok 25 odsto hrče veoma redovno. Doktor Stenli Čia iz Vašingtonskog bolničkog centra je specijalista za hiruruške zahvate povezane sa hrkanjem. On svojim pacijentima često predlaže proceduru poznatu kao ugradnja takozvanog potpornog stubića. To je minijaturni deo napravljen od upletenih hirurških vlakana koji se ugradjuje u meko nepce. Pored ugradnje hirurških vlakana postoji još nekoliko hiruruških procedura u vezi sa hrkanjem. Ipak, doktor Čia veruje da ni jedna od njih ne pruža potpuno izlečenje. On kaže da je to razlog što se samo neki od takvih zahvata izvode u bolnici. Ne postoji nestašica reklama za pomagala protiv hrkanja u američkim medijima. Neka od njih imaju efekta, a neka i nemaju, što je u suprotnosti sa tvrdnjama proizvodjača. U svakom slučaju, medicinska zajednica ne smatra da je hrkanje ozbiljan problem. Doktor Čia govori o opstruktivnoj apneji, što je česti poremećaj spavanja uzrokovan redovnim trenucima prestanka disanja. Doktor Dejvid Gros je direktor centra za istraživanje spavanja u Nacionalnoj bolnici za rehabilitaciju u Vašingtonu. Pitanje je, kako su hrkanje i opstruktivna apneja povezani? Majkl Belard, penzioner, došao je kod doktora Grosa na ispitivanje spavanja. Kablovi koji su mu prikačeni meriće njegove vitalne funkcije i slaće ih u kompjuter u susednoj sobi, dok on spava. Doktor Gros kaže da je ispitivanje sna najvažnije za dijagnozu apneje zato što simptomi uglavnom nisu specifični. Jednom kada se uspostavi dijagnoza, apneja se obično tretira upotrebom aparata koji upumpavaju vazduh pod pritiskom u pacijentova usta i nos, dok se potreban nivo pritiska izračunava za svakog pojedinačnog pacijenta. Većina ljudi ne voli da koristi taj aparat jer maska koja se stavlja na glavu može u početku da bude neudobna. Doktor Gros kaže da pošto je gojaznost jedan od glavnih razloga za apneju, gde god da se ustanovi povećanje broja slučajeva gojaznosti u svetu, raste i broj slučajeva apneje.